घरों में सेंध लगाने वाले 5 चोर गिरफ्तार
फरीदाबाद | क्राइमब्रांच सेक्टर-65 की टीम ने घरों में चोरी करने वाले एक गिरोह के पांच सदस्यों को गिरफ्तार किया है। आरोपियों को कोर्ट में पेश किया गया, जहां से उन्हें न्यायिक हिरासत में नीमका जेल भेज दिया गया क्राइम ब्रांच के जांच अधिकारी एएसआई अश्विनी कुमार के अनुसार बल्लभगढ़ में चोरी की कई वारदातें हो चुकी थीं। इससे पुलिस चोरों की तलाश में थी। इसी दौरान एक मुखबिर ने सूचना दी कि चोरी के मामलों में पहले से वांछित एक युवक अभी जेल से आया है। वह चोरियों में शामिल हो सकता है। पुलिस ने सेक्टर-तीन से मुकेश नामक आरोपी को पकड़ा। उससे पूछताछ करने के बाद पुलिस ने उसके साथी तालीम, मौसिम, भूरा, आकाश को पकड़ लिया। इन्होंने बल्लभगढ़ में चोरी की चार वारदात करना कबूल किया है।
hin_Deva hin_Deva